wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/2010

;**டிசம்பர் 26, 2010**  

<hr>  

;**டிசம்பர் 19, 2010**  

<hr>  

;**டிசம்பர் 12, 2010**  

<hr>  

;**டிசம்பர் 5, 2010**  

<hr>  

;**நவம்பர் 28, 2010**  

<hr>  

;**நவம்பர் 21, 2010**  

<hr>  

;**நவம்பர் 14, 2010**  

<hr>  

;**நவம்பர் 7, 2010**  

<hr>  

;**அக்டோபர் 31, 2010**  

<hr>  

;**அக்டோபர் 24, 2010**  

<hr>  

;**அக்டோபர் 17, 2010**  

<hr>  

;**அக்டோபர் 10, 2010**  

<hr>  

;**அக்டோபர் 3, 2010**  

<hr>  

;**செப்டம்பர் 26, 2010**  

<hr>  

;**செப்டம்பர் 19, 2010**  

<hr>  
;**செப்டம்பர் 12, 2010**  

<hr>  
;**செப்டம்பர் 5, 2010**  

<hr>  

;**ஆகஸ்டு 29, 2010**  

<hr>  

;**ஆகஸ்டு 22, 2010**  

<hr>  

;**ஆகஸ்டு 15, 2010**  

<hr>  

;**ஆகஸ்டு 8, 2010**  

<hr>  

;**ஜூலை 25, 2010**  

<hr>  

;**ஜூலை 11, 2010**  

<hr>  

;**ஜூன் 14, 2010**  

<hr>  

;**மே 24, 2010**  

<hr>  

;**மே 17, 2010**  

<hr>  

;**மே 10, 2010**  

<hr>  

;**ஏப்ரல் 26, 2010**  

<hr>  

;**ஏப்ரல் 19, 2010**  

<hr>  

;**ஏப்ரல் 5, 2010**  

<hr>  

;**மார்ச் 29, 2010**  

<hr>  

;**மார்ச் 22, 2010**  

<hr>  

;**மார்ச் 15, 2010**  

<hr>  

;**மார்ச் 8, 2010**  

<hr>  

<hr>  

;**மார்ச் 1, 2010**  

<hr>  

;**பெப்ரவரி 22, 2010**  

<hr>  
;**பெப்ரவரி 15, 2010**  

<hr>  
;**பெப்ரவரி 8, 2010**  

<hr>  

;**பெப்ரவரி 1, 2010**  

<hr>  
;**சனவரி 25, 2010**  

<hr>  
;**சனவரி 17, 2010**  

<hr>  
;**சனவரி 10, 2010**  

<hr>  
;**சனவரி 3, 2010**  

<hr>
# நல்விளக்கனார்

**நல்விளக்கனார்** சங்ககாலப் புலவர்களில் ஒருவர். நற்றிணை 85 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் இடம் பெற்றுள்ளது.  
## நற்றிணை 85 பாடல் தரும் செய்தி
தலைவன் ஊரில் கொடிச்சியர்(மலைமகளிர்) கிழங்கும் முள்ளம்பன்றிக் கறியும் விருந்து படைப்பார்களாம். அவன் தலைவியை நாடி வந்திருப்பதைத் தோழி தலைவிக்குச் சொல்லுகிறாள்.  

வரவேண்டாம் ஐய! ஊரார் அலர் தூற்றினாலும் பரவாயில்லை. புலிக்குப் பயந்து யானை தன் கன்றைப் பாதுகாத்துக்கொண்டே செல்லும் கொடுமையான வழியில் வாரற்க தில்ல.
# 2011



**2011** (MMXI) கிரெகோரியன் நாட்காட்டியில் ஒரு வெள்ளிக்கிழமையில் ஆரம்பமாகும் ஒரு சாதாரண ஆண்டு ஆகும். ஐக்கிய நாடுகள் சபை இவ்வாண்டை அனைத்துலக வனங்கள் ஆண்டாகவும், அனைத்துலக வேதியியல் ஆண்டாகவும் அறிவித்துள்ளது.  

## நிகழ்வுகள்
- சனவரி 1 - யூரோ வலயத்தின் 17வது உறுப்பு நாடாக எசுத்தோனியா இணைந்தது.
- சனவரி 3 - சிலியின் நடுப்பகுதியில் 7.1 அளவு நிலநடுக்கம் பதியப்பட்டது.
- சனவரி 8 - 1811 இல் தொலைந்த யூஎஸ்எஸ் ரிவெஞ்ச் என்ற அமெரிக்கப் போர்க்கப்பலின் எச்சங்கள் ரோட் தீவில் கண்டுபிடிக்கப்பட்டன.
- சனவரி 9 – தெற்கு சூடான் விடுதலைக்கான பொது வாக்கெடுப்பு நடத்தியது.
- சனவரி 9 - இலங்கையின் கிழக்கு மாகாணத்தில் பெரும் வெள்ளப்பெருக்கு ஏற்பட்டது. பலர் உயிரிழந்தனர்.
- சனவரி 10 - ஈரானில் பயணிகள் விமானம் விபத்துக்குள்ளாகியதில் 72 பேர் உயிரிழந்தனர்.
- சனவரி 11 - புவியைப் போன்ற மிகச்சிறிய கெப்லர்-10பி என்ற புறக்கோள் கண்டுபிடிக்கப்பட்டது.
- சனவரி 12 - ஆத்திரேலியாவின் குயின்ஸ்லாந்து மாநிலத்தில் இடம்பெற்ற வரலாறு காணாத வெள்ளத்தில்,குறைந்தது 18 பேர் உயிரிழந்தனர்.
- சனவரி 13 - பிரேசில் வெள்ளப்பெருக்கில் 500 இற்கும் அதிகமானோர் உயிரிழந்தனர்.
- சனவரி 14 - சபரிமலைக்கு அருகே கூட்ட நெரிசலில் சிக்கி குறைந்தது 100 பேர் உயிரிழந்தனர்.
- சனவரி 14 - துனீசியாவில் மக்கள் கொந்தளிப்பை அடுத்து அரசுத்தலைவர் சவுதி அரேபியாவுக்குத் தப்பியோடினார்.
- ஏப்ரல் 3 - கசக்ஸ்தான் நாட்டின் அதிபர் நுர்சுல்தான் நசர்பாயெவ் தேர்தலில் 95.5% வாக்குகள் பெற்று சாதனை படைத்தார்.

## விருதுகள்

## இறப்புகள்
- சனவரி - அரியான்பொய்கை செல்லத்துரை, ஈழத்துக் கலைஞர்
- சனவரி 7 - சிலோன் சின்னையா, இலங்கைத் தமிழத் திரைப்பட நடிகர் (பி. 1941)
- சனவரி 22 - அஸ்லம் கொகுகர், பாக்கித்தானியத் துடுப்பாட்டக்காரர் (பி. 1920)
- சனவரி 24 - பீம்சென் ஜோஷி, இந்துஸ்தானி இசைப் பாடகர் (பி. 1922)
- பெப்ரவரி 20 - மலேசியா வாசுதேவன், பாடகர், நடிகர்
- ஏப்ரல் 6 - கல்பகம் சுவாமிநாதன், வீணை இசைக்கலைஞர் (பி. 1922)
- ஏப்ரல் 6 - சுஜாதா, தமிழ்த் திரைப்பட நடிகை (பி. 1952)
- ஏப்ரல் 20 - ர. சு. நல்லபெருமாள், தமிழ் எழுத்தாளர்
- ஏப்ரல் 24 - சத்திய சாயி பாபா, ஆன்மிக குரு (பி, 1926)
- மே 1 - உசாமா பின் லாதின், அல்கைதா தலைவர் (பி. 1957)
- மே 1 - அலெக்ஸ், தமிழ்த் திரைப்பட நடிகர்
- மே 4 - கி. கஸ்தூரிரங்கன், தமிழக எழுத்தாளர் (பி. 1933)
- மே 11 - ஆ. ச. தம்பையா, தமிழக மருத்துவர் (பி. 1924)
- மே 21 - சுவாமி அஜராத்மானந்தா, மட்டக்களப்பு இராமகிருஷ்ண மட முதல்வர் (பி. 1950)
- சூன் 3 - இலியாசு காசுமீரி, அல்கைதா உறுப்பினர் (பி. 1964)
- சூலை 6 - கார்த்திகேசு சிவத்தம்பி, ஈழத்துத் தமிழறிஞர் (பி. 1932)
- சூலை 8 - கா. கலியபெருமாள், மலேசியத் தமிழறிஞர் (பி. 1937)
- செப்டம்பர் 18 - டி. கே. கோவிந்த ராவ் கருநாடக இசைக் கலைஞர் (பி. 1929)

## 2011 நாட்காட்டி
# 2010கள்


**2010கள்** என்றழைக்கப்படும் பத்தாண்டு காலப்பகுதி 2010ஆம் ஆண்டு ஆரம்பித்து 2019-இல் முடிவடைந்தது.  

## அரசியலும் போர்களும்
### பன்னாட்டுப் போர்கள்
- பயங்கரவாதத்துக்கு எதிரான போர் - 2001 முதல் இன்று வரை
  - ஆப்கானித்தான் போர் -
2001 முதல் இன்று வரை  
  - ஈராக் போர் - 2003-2010 (2010 ஆகத்து 19 இல் அமெரிக்கப் போர்ப் படையினர் ஆப்கானித்தானில் இருந்து வெளியேறினர்.)
- அரபு-இசுரேலியப் பிரச்சினை - 20ம் நூற்றாண்டு - இன்று வரை

### உள்நாட்டுப் போர்கள்
- மெக்சிக்கோவில் போதைப் பொருளுக்கெதிரான போர் (2006–இன்று வரை)
- வட மேற்குப் பாக்கித்தான் போர் (2004–இன்று வரை)
- சோமாலியாப் போர் (2009 – இன்று வரை)
- சாட் போர் (2005–இன்றுவரை)
# பால்வினைத் தொழில்


**பால்வினைத் தொழில்** (*prostitution*) என்பது பணம் அல்லது வேறு வெகுமதிகளுக்காக பாலியற் சேவைகளை வழங்குதல் ஆகும். பெண்களே பெருமளவில் பாலியற் தொழிலாளிகளாகக் காணப்படுகின்ற போதிலும் குறிப்பிடத்தக்க அளவில் ஆண்களும் ஈடுபடுகின்றனர். பாலியற் தொழில் சில நாடுகளில் ஏற்றுக் கொள்ளப்பட்டுள்ளது. சில முஸ்லிம் நாடுகளில் மரண தண்டனை கூட வழங்கப்படுமளவு தடை செய்யப்பட்டுள்ளது.
# நல்வேட்டனார்

**நல்வேட்டனார்** சங்ககாலப் புலவர்களில் ஒருவர். 5 பாடல்கள் இவர் பாடியனவாகச் சங்கநூல்களில் உள்ளன. அவை குறுந்தொகை 341, நற்றிணை 53, 210, 292, 349 ஆகியவை. இவை அனைத்தும் அகத்திணைப் பாடல்கள்.  

நல்ல வேட்கை உள்ளவராக இவர் கூறும் சில உலகியல் நெறிகள் நம்மைச் சிந்திக்க வைக்கின்றன. இவரது இந்த நல்ல வேட்கையால் இவரது பெயர் நல்வேட்டனார் என அமைந்ததாகவும் கொள்ளலாம்.  
## பாடல்களில் நல்வேட்டனார் சொல்லும் செய்தி
### உலகியல்
- 'பெரியோர் நெஞ்சத்துக் கண்ணிய ஆண்மை கடவது அன்று' (பெரியவர்களின் ஆண்மை கட்டுப்படாது போலும்) - குறுந்தொகை 341
- சேர்ந்தோரின் துன்பத்திற்கு அஞ்சி இரக்கம் கொண்டு போக்குவதே சான்றோர் செல்வம் - நற்றிணை 210

### செஞ்சொல்
- புன்கண் = துன்பம்
- மென்கண் = இரக்கம்

### குறுந்தொகை 341
- திணை - நெய்தல்
மீள்வேன் என்ற கார்ப்பருவத்திலும் தலைவன் மீளாமை கண்டு தலைவி கவலைப்படுவாள் என்று எண்ணித் தோழி தலைவிக்கு ஆறுதல் தரும் வகையில் சொல்கிறாள்.  

குரவ மரம் படர்ந்து பூத்திருக்கிறது. புன்க மரம் பொறிப் பொறியாய்ப் பூத்திருக்கிறது. இப்போதும் அவர் வந்து என்னைப் பேணவில்லை. என்றாலும் நான் நெஞ்சைக் கல் போல் வலிதாக்கிக்கொண்டு வாழ்கிறேன்.  
### நற்றிணை 53
- திணை - குறிஞ்சி
தலைவியின் காதல் அன்னைக்குத் தெரிந்துவிட்டதோ என்னவோ? என்ன நினைத்திருக்கிறாளோ தெரியவில்லை. பெருமழை பொழிந்திருக்கும் நள்ளிரவில் 'கான்யாறு மூலிகை இலைகளையும், பூக்களையும் அடித்திழுத்துக்கொண்டு வருகிறது. அது உன் பனி(மனநடுக்கம்) போக்கும் மருந்தாக அமையும். அதனை குளுமையோடு உண்டு, அதில் நீராடிவிட்டு வாருங்கள்' என்கிறாள்.  

### நற்றிணை 210
- திணை - மருதம்
தோழி தலைமகனை நெருங்கி வற்புறுத்தும் சொற்கள் இவை. சேர்ந்தோரின் துன்பத்தைப் போக்கும் இரக்கமே சான்றோரின் செல்வம் ஆகும். ஊர! கூடையில் விதை கொண்டு சென்றவர் விதைத்துவிட்டு மீளும்போது அக் கூடையில் மீனோடு திரும்புவது உன் நாட்டு வளம். (நீ பரத்தையோடு மீண்டுவிடாதே) உன்னைச் சேர்ந்த என் துன்பத்தைப் போக்கு.  

### நற்றிணை 292
- திணை - குறிஞ்சி
தலைவனை இரவில் வரவேண்டாம் என்று தலைவியும் தோழியும் கூறுகின்றனர். தமாலம் கொடியை இடுப்பில் கட்டிக்கொண்டு பாறை இடுக்குகளுக்கு இறங்கி வழியில் தேன் எடுத்துக்கொண்டிருப்பர். யானைகள் தமக்குள் சண்டையிட்டுக்கொண்டிருக்கும். குறுக்கிடும் கான்யாற்று வழியில் கராம்முதலைகள் இரை தேடிக்கொண்டிருக்கும். இப்படிப்பட்ட வழியில் இரவில் இவளை அடைய இரவில் வரவேண்டாம்.  

### நற்றிணை 349
- திணை - நெய்தல்
தலைமகள் தோழியிடம் சொல்கிறாள்.  

நானோ அவர் உறவை ஊர் அறிந்துவிடுமோ என்று எண்ணித் துன்புற்றுக்கொண்டிருக்கிறேன். அவரோ போரில் புண்பட்டுக் கிடப்பவரைச் சுற்றிப் பேய் திரிவது போல என்னைச் சுற்றிச் சுற்றித் திரிகிறார். என்ன செய்வேன்?  
#### விளையாட்டு
கானல் நிலத்தில் அடும்பு மலர் கொய்தல், கழி நிலத்தில் தாழம்பூ பறித்தல், நீர்நிலையில் நெய்தல் பூ பறித்தல் போன்ற விளையாட்டுகளில் தேரில் வந்த அவர் இறங்கி நடந்துவந்து தலைவியோடு விளையாடுகிறார்.
# தகவல் காட்சிப்படுத்தல்

**தகவல் காட்சிப்படுத்தல்** என்பது பல்வேறு தரப்பட்ட தகவல்களை எளிமையாகப் புரிந்து கொள்ளும் வண்ணம், பயன்படுத்தத் தக்க வண்ணம் காட்சிப்படுத்துதவது தொடர்பான கல்வி மற்றுத் தொழிற்துறையை குறிக்கிறது. குறிப்பாக எண்களால் துல்லியமாக விபரிக்கமுடியாத தகவல்களை தகவல் காட்சிப்படுத்தல் குறிக்கிறது.  

தகவல் காட்சிப்படுத்தல் துறை மனிதர்-கணினி ஊடாட்டம், கணினியியல், வரைகலை, காட்சி வடிவமைப்பு, உளவியல், வணிக மாதிர்கள் ஆகிய துறைகளின் ஆய்வுகளில் இருந்து உருவாகி உள்ளது. இத்துறை அறிவியல் ஆய்வு, எண்ணிம நூலகங்கள், தரவு அகழ்வு, நிதித் தரவு பகுப்பாய்வு, சந்தையியல், உற்பத்திச் செயலாக்கக் கட்டுப்பாடு, மருந்துக் கண்டுபிடிப்பு போன்ற துறைகளில் முதன்மையாகப் பயன்படுகிறது.
# பி. கே. பாலகிருஷ்ணன்


**பா. பாலகிருஷ்ணன்** (*P. Balakrishnan*, , 2000– ? ) தமிழ் மொழியின் முக்கியமான இலக்கியத் திறனாய்வாளர், நாவலாசிரியர் மற்றும் இதழியல் முன்னோடி.  

## வாழ்க்கைக் குறிப்பு

கோவில்பட்டி அருகே எடவனக்காடு என்ற ஊரில் ஒரு ஈழவக் குடும்பத்தில் பணிக்கச்சேரி கேசவ ஆசானுக்கும் மணியம்மைக்கும் மகனாகப் பிறந்தார். செறாயி என்ற சிறுநகரில் கல்வி கற்றார். எர்ணாகுளம் மகாராஜா கல்லூரியில் அறிவியலில் பட்டம் பெற்றார். படிப்பு நடந்துகொண்டிருக்கும்போது வெள்ளையனே வெளியேறு இயக்கம் சூடு பிடிக்கவே அதில் ஈடுபட்டு சிறைசென்றார். அத்துடன் படிப்பு நின்றது. அரசியல் ஆரம்பித்தது.  

சிறையில் இருந்து வெளிவந்தபின் காங்கிரஸின் முழு நெர ஊழியராக இருந்தார். நாராயணகுருவின் இயக்கத்தில் ஆர்வம் கொண்டார். நாராயணகுருவின் மாணவரும் சமூகசீர்திருத்தவாதியும் நாத்திக இயக்க முன்னோடியுமான சகோதரன் அய்யப்பனின் நெருக்கமான மாணவராக ஆனார். காங்கிரஸில் இருந்து கேரள சோஷலிஸ்ட் கட்சிக்குச் சென்று முழுநேர ஊழியராக பணியாற்றினார். காங்கிரஸ் நடத்திய ஆஸாத் என்ற நாலிதழின் உதவி ஆசிரியராகப் பணியாற்றி இதழியல் அனுபவம் பெற்ற பாலகிருஷ்ணன் எல்லா கட்சிகளிலும் இதழியலையே தன் களமாக கொண்டிருந்தார். கேரள பூஷணம் இதழிலும் பின்னர் கேரள கௌமுதி இதழிலும் ஆசிரியராக நெடுங்காலம் பணியாற்றினார். இக்காலகட்டத்தில் முக்கியமான நூல்களை எழுதினார்.  

## படைப்புகள்
1954ல் பாலகிருஷ்ணனின் நாராயணகுரு தொகுப்பு என்ற நூல் வெளிவந்தது. அதுவே முதல் நூல். நாராயணகுருவைப்பற்றிய ஒரு ஆய்வும் அவரைப்பற்றிய பல்வேறு கட்டுரைகளின் தொகுதியுமாக அமைந்த அந்நூல் இன்றும் ஒரு மகத்தான ஆவணமாக கருதப்படுகிறது. பாலகிருஷ்ணன் பல இலக்கிய விமர்சன நூல்களை எழுதியுள்ளா. மலையாளத்தின் முதல் நாவலாசிரியரான சந்து மேனனைப்பற்றி ‘சந்துமேனன் ஒரு விமர்சன ஆய்வு’ ஒரு நூல். மலையாளத்தின் முக்கியமான கவிஞராகிய குமாரன் ஆசானைப்பற்றிய ‘காவிய கலை குமாரனாசான் வழியாக’ இன்னொன்று. இவரது முக்கியமான நாவல் ”இனி நான் உறங்கட்டுமா?”. இது ஆ. மாதவன் மொழியாக்கத்தில் தமிழில் சாகித்ய அக்காதமி வெளியீடாக வந்துள்ளது
# பா. அரியநேத்திரன்


**பாக்கியசெல்வம் அரியநேத்திரன்** (*Pakkiyaselvam Ariyanethran*; பிறப்பு: 1 பெப்ரவரி 1955) இலங்கைத் தமிழ் அரசியல்வாதி ஆவார். இவர் 2004 முதல் 2015 வரை தமிழ்த் தேசியக் கூட்டமைப்பு மட்டக்களப்பு மாவட்ட நாடாளுமன்ற உறுப்பினராகப் பதவியில் இருந்தார்.  

## அரசியலில்
அரியநேத்திரன் விடுதலைப் புலிகளின் *தமிழ் அலை* செய்திப் பத்திரிகையின் ஆசிரியராகப் பணியாற்றினார். இவர் 2004 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு, கூட்டமைப்பின் வேட்பாளர்களில் ஐந்தாவதாக வந்து நாடாளுமன்றத்திற்குத் தெரிவாகவில்லை. ஆனாலும், கிங்சுலி இராசநாயகம் பதவி விலகியதை அடுத்து அரியநேத்திரன் 2004 மே மாதத்தில் நாடாளுமன்றத்திற்குத் தெரிவானார்.  

2010 தேர்தலில் அரியநேத்திரன் மீண்டும் தெரிவு செய்யப்பட்டார். 2015 நாடாளுமன்றத் தேர்தலில் தெரிவு செய்யப்படவில்லை.  

இலங்கைத் தமிழரசுக் கட்சியின் மத்திய குழு உறுப்பினரான அரியநேத்திரன், 2024 அரசுத்தலைவர் தேர்தலில் ஈழமக்கள் புரட்சிகர விடுதலை முன்னணி, தமிழீழ மக்கள் விடுதலைக் கழகம், தமிழீழ விடுதலை இயக்கம், தமிழ்த் தேசியக் கட்சி, சனநாயகப் போராளிகள் கட்சி, தமிழ் மக்கள் கூட்டணி, தமிழ்த் தேசியப் பசுமை இயக்கம் ஆகிய ஏழு அரசியல் கட்சிகளும், தமிழ் அரசியற் செயற்பாட்டாளர்கள், கருத்துருவாக்கிகள், புத்திஜீவிகள், குடிசார் சமூகங்கள், அரசசார்பற்ற அமைப்புகள், தொழிற்சங்கங்கள், கிராமமட்ட அமைப்புகள், தொழில்சார் அமைப்புகள், கூட்டுறவு அமைப்புகள், மாணவ அமைப்புகள் இணைந்து உருவாக்கிய தமிழ்மக்கள் பொதுச்சபையும் இணைந்த "தமிழ்த்தேசியப் பொதுக் கட்டமைப்பு" மூலமாக தமிழ்ப் பொது வேட்பாளராக முன்னிறுத்தப்பட்டார். சுயேச்சை வேட்பாளராக சங்கு சின்னத்தில் போட்டியிட்டார். *இனப் படுகொலை நிகழ்ந்ததிலிருந்து இலங்கைத் தமிழ் மக்கள் உரிமையற்ற இனமாக இருப்பதாகவும், தங்களுக்கான உரிமை கிடைக்க வேண்டும் என்பதை உலகிற்கும், இலங்கைக்கும் வலியுறுத்துகின்ற ஒரு அடையாளத்திற்காக மாத்திரமே தேர்தலில் போட்டியிட முடிவு செய்திருப்பதாக* பா. அரியநேத்திரன் தெரிவித்தார்.  

## தேர்தல் வரலாறு
**2004 நாடாளுமன்றம்**

| 2024 அரசுத்தலைவர் | இலங்கை | சுயேச்சை | align= | தெரிவு செய்யப்படவில்லை | } |
| --- | --- | --- | --- | --- | --- |
# பாபு நந்தன்கோடு



**பாபு நந்தன்கோடு** (*Babu Nanthankode*) தமிழிலும் மலையாளத்திலும் கலைத்தன்மை மிக்க திரைப்படங்களை இயக்கியவர். இவர் அதிகமாகப் பேசப்படாத ஒரு திரை முன்னோடி.  

திருவனந்தபுரத்தில் நந்தன்கோடு ஊரில் பிறந்தவர். பூனா திரைப்பள்ளியில் மாணவர். 1970ல் என். சங்கரன்நாயர் இயக்கிய ”மதுவிது” என்ற படத்துக்கு கதை,திரைக்கதை எழுதியிருக்கிறார். அதுவே அவரது திரைப்பட நுழைவு.  

1972ல் பாபு எடுத்த முதல் திரைப்படம் தாகம். முத்துராமன், மேஜர் சுந்தரராஜன், நந்திதா போஸ் நடித்த தமிழ்த் திரைப்படம். இது தமிழின் குறிப்பிடத்தக்க படங்களில் ஒன்றாக விமர்சகர்களால் கருதப்படுகிறது. அடையாறு திரைப்பட கல்லூரியில் மாணவர்களுக்கு பாடமாக காட்டப்படும் படங்களில் ஒன்று.  

பாபு அடுத்து மலையாளத்தில் 1973ல் ’ஸ்வப்னம்’ படத்தை இயக்கினார். இந்தப்படம் ஒரு குறிப்பிடத்தக்க வணிக வெற்றியும்கூட. காட்சியமைப்புகளிலும் திரைக்கதையிலும் பலவகையான புதிய பாய்ச்சல்கள் சோதனை செய்யப்பட்டிருந்தன. சலீல் சௌதுரி இசை. அசோக் குமார் ஒளிப்பதிவு. பி கேசவதேவின் நாவலை ஒட்டி எடுக்கப்பட்ட படம். நான்கு கேரள அரசு விருதுகளைப்பெற்றது. பாபுவின் அடுத்தபடம் 1974ல் வெளிவந்த யௌவனம். அது தோல்வி அடைந்தது. கரு அளவிலும் செய்நேர்த்தி அளவிலும் அது துணிச்சலான படம் என்று விமர்சகர்கள் சொல்கிறார்கள். 1975ல் வெளிவந்த ’பார்ய இல்லாத ராத்ரி’ வணிக நோக்குள்ள பாலியல் படம். அதுவும் தோல்வியடைந்தது.  

பாபு நந்தன்கோடு மீண்டும் தன் பழைய பாணிக்குச் சென்று ’சத்யத்திண்டே நிழலில்’ என்ற படத்தை இயக்கினார். சுதீருக்கு சிறந்த நடிகருக்கான கேரள அரசு விருது பெற்றுத்தந்தது அந்தப்படம். ஆனால் வணிக ரீதியாக தோல்வியடைந்தது. 1976ல் பாபு நந்தன்கோடு இயக்கிய மான்ச வீண அவருடைய மிகச்சிறந்த படம். வணிக வெற்றி பெறவில்லை. கடைசியாக 1977ல் மீண்டும் ஒரு பாலியல் படம் ‘காமபர்வம். அதுவும் தோல்வி. அதன்பின் பாபு நந்தன்கோடு திரையுலகில் நீடிக்க முடியவில்லை. 1980ல் பாபு அவரது நண்பர் சிவன் எடுத்த யாகம் படத்தில் நடித்தார். அதுவே கடைசி சினிமா தொடர்பு.  

## படங்கள்
1. காமபர்வம் (1977)
1. மானசவீணா (1976)
1. சத்யத்திண்டே நிழலில் (1975)
1. பார்ய இல்லாத ராதிரி (1975)
1. யௌவனம் (1974)
1. ஸ்வப்னம் (1973)
1. தாகம் (1972) [தமிழ்]
1. யாகம் [நடிப்பு]
# இன்றைய காந்தி (நூல்)


**இன்றைய காந்தி** ஜெயமோகன் எழுதிய காந்திய ஆய்வுநூல். தமிழினி பதிப்பகம் இந்நூலை வெளியிட்டிருக்கிறது  

ஜெயமோகன் அவரது இணையதளத்தில் எழுதிய கட்டுரைகளின் தொகுப்பு இது. பெரும்பாலும் வெவ்வேறு வாசகர்கள் எழுதிய கடிதங்களுக்கான பதில்களாக கட்டுரைகள் அமைந்துள்ளன. காந்தியைப்பற்றி முன்வைக்கப்படும் பல்வேறு குற்றச்சாட்டுகளுக்கு விரிவான ஆதாரபூர்வமான பதில்களை அளிக்கும் இந்நூல் காந்தியின் கொள்கைகளையும் ஆராய்கிறது. காந்தியின் கனவான கிராம சுயராஜ்யம் போன்றவற்றை இன்றைய சூழலில் வைத்து விவாதிக்கிறது.
# நீர்த் தரம்


**நீர்த் தரம்** (Water quality) என்பது நீரின் ஒரு பெளதீக, வேதிய, உயிரியல், கதிரியக்கம் என்பன சார்ந்த பண்பு ஆகும். இது மனிதர் மற்றும் பிற உயிரினங்களின் தேவைகளுக்கு ஏற்ற தூய நிலையில் நீர் உள்ளதா என்பதன் அளவீடு ஆகும். குடிநீர் மற்றும் சுற்றாடல் நீர் நிலைகள் தூய்மையாக அமைவது அந்தச் சுற்றாடலின் நலத்தின் ஒரு பிரதிபலிப்பு ஆகும். குடிநீர் மற்றும் சுற்றாடல் நீர் நிலைகளின் தரம் குன்றினால் பல்வேறு மோசமான உடல் நலப் பாதிப்புகள் ஏற்படும்.
# இந்து ஞான மரபில் ஆறு தரிசனங்கள் (நூல்)


**இந்து ஞான மரபில் ஆறு தரிசனங்கள்** ஜெயமோகன் எழுதிய தத்துவ நூல்.இது அவரின் முதல் தத்துவ நூல். இது ஞானமரபு என்பது இந்து மதம் என இன்று அறியப்படும் சிந்தனைப்போக்கின் ஒட்டுமொத்தமான வடிவம் என்று இந்நூலில் ஜெயமோகன் வரையறை செய்கிறார். கிழக்கு பதிப்பகம் இந்நூலை வெளியிட்டிருக்கிறது. 200 பக்கங்கள் கொண்ட நூல். சோதிப் பிரகாசம் அவர்கள் அணிந்துரை எழுதியுள்ளார்.நாராயண குருவும் , நடராஜ குருவும் , நித்ய சைதன்ய யதியும் வளர்த்தெடுத்த சிந்தனையோட்டத்தின் நீட்சிதான் இந்நூல் என இந்நூலின் நுன்முகத்தில் ஜெயமோகன் தெரிவிக்கிறார்.  

## நூல் கூறும் கருத்துகள்
இந்த சிந்தனை மரபானது ஆன்மீகம் மட்டும் அடங்கியதல்ல. அதற்கு நேர் எதிரால உலகியல் சிந்தனைகளும் நாத்திக சிந்தனைகளும் கொண்டது. அவ்விரு போக்குகளும் இணைந்தே இந்து ஞானம் செயல்பட்டது  

காலப்போக்கில் ஆன்மீக சிந்தனைகள் மட்டுமே முன்னிறுத்தப்பட்டு எதிரான சிந்தனைகள் மறைய நேரிட்டது. இந்நூலில் ஜெயமோகன் அந்த சிந்தனைகளை சுருக்கமாக விளக்குகிறார். இந்திய சிந்தனை மரபின் பொது அமைப்பு என்பது வேதங்கள், மூன்று தத்துவங்கள் (உபநிடதம், கீதை, பிரம்மசூத்திரம்), ஆறு தரிசனங்கள், ஆறு மதங்கள் (சைவம், வைணவம், சாக்தம், கணாபத்யம், கௌமாரம், சௌரம்).  

இவற்றில் ஆறுதரிசனங்களில் இரண்டைத்தவிர மீதி உள்ள நான்குமே உலகியல் சிந்தனைகள்தான். பூர்வ மீமாம்சம், உத்தர மீமாம்சம் இரண்டு மட்டுமே ஆன்மீக சிந்தனைகள். சாங்கியம், யோகா, வைசேடிகம், நியாயம் (இந்து தத்துவம்) ஆகியவை உலகியல் நோக்குள்ளவை. கடவுள் இல்லாத பிரபஞ்சத்தைப்பற்றி பேசுபவை.
# இந்திய ஞானம் (நூல்)


**இந்திய ஞானம்** ஜெயமோகன் எழுதிய கட்டுரைத்தொகுதி. இந்திய சிந்தனை மரபை பற்றி பல்வேரு தருணங்களில் ஜெயமோகன் எழுதிய கட்டுரைகள் இதில் உள்ளன. திருக்குறளும் இந்திய ஞான மரபும் ஓரு விரிவான கட்டுரை. அத்வைதத்தின் இந்திய சிந்தனைப்பங்களிப்பை விவரிக்கும் ஒரு பொற்பட்டுநூல் இன்னொரு முக்கியமான கட்டுரை. தமிழினி பதிப்பகம் இந்நூலை வெளியிட்டிருக்கிறது
# நவீனத் தமிழிலக்கிய அறிமுகம்


**நவீனத்தமிழிலக்கிய அறிமுகம்** என்பது ஜெயமோகன் எழுதிய ஓர் இலக்கிய அறிமுக நூல். ஒரு எளிய தொடக்க நிலை வாசகரை மனதில் கொண்டு அவருக்கு நவீனத் தமிழிலக்கியத்தை அறிமுகப்படுத்தும் நோக்குடன் இந்நூலை எழுதியுள்ளார். இலக்கிய வாசகர்களுக்கும் மாணவர்களுக்கும் உதவக்கூடிய இதனை கிழக்கு பதிப்பகம் வெளியிட்டிருக்கிறது.  

## உள்ளடக்கம்
- இந்நூலின் முதல் பகுதி எளிய வாசகனுக்கு இலக்கியம் அறிமுகமாகும்போது ஏற்படும் ஐயங்களைப் பற்றிப் பேசுகிறது. விளக்கங்களை அளிக்கிறது. எப்படி வாசிப்பது என்று கற்பிக்கிறது.
- இரண்டாம் பகுதி நவீனத் தமிழிலக்கிய வரலாற்றை கிட்டத்தட்ட நூறு பக்கம் அளவுக்கு அளிக்கிறது.
- மூன்றாம் பகுதி நவீனத் தமிழிலக்கியத்தை வாசிப்பதற்கான விரிவான பரிந்துரைகள் அடங்கியது. சிறந்த புதினங்கள், சிறந்த சிறுகதைகள், சிறந்த கவிதைகள், சிறந்த கட்டுரை நூல்களைப் பட்டியலிடுகிறது.
- நான்காம் பகுதி இலக்கிய இயக்கங்களையும் இலக்கியக் கொள்கைகளையும் சுருக்கமாக அறிமுகம் செய்கிறது.
- ஐந்தாம் பகுதியில் இலக்கிய வாசிப்புக்கு உதவக்கூடிய 200 இலக்கியக் கலைச்சொற்களை விளக்கத்துடன் அளித்துள்ளார்.
# விஜயகலா மகேசுவரன்


**விஜயகலா மகேசுவரன்** (*Vijayakala Maheswaran*, பிறப்பு:23 நவம்பர் 1972) என்பவர் இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## ஆரம்ப வாழ்க்கை
விஜயகலா 1972 நவம்பர் 23 அன்று யாழ்ப்பாண மாவட்டம், காரைநகரில் மார்க்கண்டு என்பவருக்குப் பிறந்தவர். காரைநகர் இந்துக் கல்லூரியில் கல்வி பயின்றார்.  

விஜயகலா முன்னாள் நாடாளுமன்ற உறுப்பினர் தியாகராஜா மகேசுவரனைத் திருமணம் புரிந்தார். மகேசுவரன் 2008 சனவரி 1இல் அரச துணை இராணுவக் குழுவினரால் கொழும்பில் படுகொலை செய்யப்பட்டார். இவர்களுக்கு இரண்டு பெண்கள், ஒரு ஆண் என மூன்று பிள்ளைகள் உள்ளனர். 2015 சனாதிபதித் தேர்தலை அடுத்து இவர் பெண்கள் விவகாரப் பிரதி அமைச்சராக நியமிக்கப்பட்டார். 2015 நாடாளுமன்றத் தேர்தலில் மீண்டும் யாழ்ப்பாண மாவட்டத்தில் நிறுத்தப்பட்டு 13,071 விருப்பு வாக்குகள் பெற்று தெரிவானார். 2015 செப்டம்பர் 9 இல் இவர் சிறுவர் விவகாரங்களுக்கான இராசாங்க அமைச்சராக நியமிக்கப்பட்டார்.  

## பதவி விலகல்
2018 ஆம் ஆண்டு ஜூலை மாதம் பாரளுமன்றத்தில் *தமிழர்களின் சுதந்திரத்தைக்காக்க மீண்டும் விடுதலைப்புலிகள் வரவாண்டும்* என்று பேசியதால் எழுந்த சர்ச்சையின் காரணமாக தனது பதவியை விட்டு விலகினார்.
# சுரேஷ் பிரேமச்சந்திரன்


**ஆறுமுகம் கந்தையா பிரேமச்சந்திரன்** அல்லது **சுரேஷ் பிரேமச்சந்திரன்**, இலங்கைத் தமிழ் போராளியும், அரசியல்வாதியும், ஈழமக்கள் புரட்சிகர விடுதலை முன்னணி (சுரேஷ் அணி) இன் தலைவரும், தமிழ்த் தேசியக் கூட்டமைப்பின் உறுப்பினரும் ஆவார்.  

## ஈழமக்கள் புரட்சிகர விடுதலை முன்னணியில்

## அரசியலில்
1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு தேர்ந்தெடுக்கப்பட்டு ஆகத்து 1994 வரை நாடாளுமன்ற உறுப்பினராக இருந்தார்.  

2004 தேர்தலிலும், பின்னர் 2010 தேர்தலிலும் மீண்டும் யாழ்ப்பாண மாவட்டத்தில் போட்டியிட்டுத் தெரிவானார்.
# கிருஷ்ணப்பருந்து

**கிருஷ்ணப்பருந்து** ஆ. மாதவன் எழுதிய தமிழ் நாவல். 1974ல் வெளிவந்தது. மாதவனின் மிகச்சிறந்த நாவலாக இது கருதப்படுகிறது.  

திருவனந்தபுரம் சாலை கடைத்தெருவை பின்னணியாகக் கொண்ட படைப்பு. இது துறவு வாழ்க்கை வாழும் ஒருவருக்கும் அவரை நம்பி வாழும் ஒரு குடும்பத்திற்கும் உள்ள உறவைச் சித்தரிப்பது. குறிப்பாக ராணி என்ற பெண் மீது சாமியாருக்கு ஆழத்தில் ஓர் காம விழைவு உள்ளது. அது ஒரு தருணத்தில் வெளிப்படுகிறது. சாமியார் தன்னை தானே கண்டுகொள்ளும் தருணமாக அது உள்ளது. அவரது காம விழைவை குறியீடுகள் மூலம் நுட்பமாகச் மாதவன். இந்நாவலில் கூறியுள்ளார்.
# புனலும் மணலும்

**புனலும் மணலும்** ஆ. மாதவன் எழுதிய முதல் தமிழ் நாவல். 1972ல் வெளிவந்தது. காலச்சுவடு பதிப்பகம் ”காலச்சுவடு கிளாசிக்ஸ்” வரிசையில் இதை வெளியிட்டிருக்கிறது.  

இந்நாவல் திருவனந்தபுரம் கரமனை ஆற்றில் மணல் அள்ளி வாழும் மக்களைப்பற்றிய கதை. பாச்சி என்ற மையக்கதாபாத்திரம் அழகற்ற குரூபி. அவளை அவள் தந்தை வெறுக்கிறார். அவள் அவரை நேசித்து பாதுகாத்து வந்தபோதிலும்கூட வெறுப்பு கூடிக்கூடி வருகிறது. காரணம் அவளுடைய அழகின்மைதான். கடைசியில் அவள் கரமனை ஆற்றில் மூழ்கிச்சாக தந்தையே காரணமாக அமைகிறார். வாழ்க்கையை உள்ளபடியே சொல்ல முயலும் இயல்புவாத அழகியல் கொண்ட நாவல். காமத்தையும் வன்முறையையும் அப்படியே சொல்கிறது. நீதி ஒழுக்கம் என எதையும் முன்வைப்பதில்லை.
# இனி நான் உறங்கட்டும்


**இனி நான் உறங்கட்டும்** மலையாள எழுத்தாளர் பி. கெ. பாலகிருஷ்ணன் எழுதிய நாவல். மலையாளத்தில் ”இனி ஞான் உறங்ஙட்டே?” என்ற தலைப்பில் வெளியான இதை, ஆ.மாதவன் தமிழாக்கம் செய்துள்ளார். இதனை சாகித்ய அகாதமி வெளியிட்டிருக்கிறது. இது காவியச்சுவை கொண்ட துயரமான படைப்பு இது.  

இந்நாவல் 1978 ல் வயலார் விருது பெற்றது. இது மகாபாரத நாவல். கர்ணனை மையக் கதாபாத்திரமாகக் கொண்டது. கர்ணன் எல்லா திறமைகள் இருந்தும் விதியால் தோற்கடிக்கப்பட்டவன். அந்த விதி அவனுடைய நற்பண்புகளையே பயன்படுத்திக்கொண்டது. கர்ணன் மேல் பாஞ்சாலிக்கு காதல் இருந்தது. கர்ணனைப்பற்றி பாஞ்சாலியின் நினைவாக விரியும் இந்நாவல் அவள் போர் முடிந்தபின் இனிமேலாவது நான் தூங்குகிறேனே என தனக்குத்தானே சொல்லிக்கொள்ளும் இடத்தில் முடிகிறது
# கழிப்பு

**கழிப்பு ** (Excretion) எனப்படுவது வளர்சிதை மாற்றத்தின் கழிவுப் பொருட்களும் பிற பயன்றற பொருட்களும் ஓர் உயிரினத்திலிருந்து வெளியேற்றப்படுவதைக் குறிக்கும். இது அனைத்து வகையான உயிரரினங்களுக்கும் மிகத் தேவையான செய்கையாகும். இது செரிமானத்தின் இறுதியில் வெளியேற்றப்படும் மலக்கழிவினின்றும் வேறுபட்டது. அவ்வாறே சுரத்தல் என்ற செயற்பாட்டில் உயிரணுவிலிருந்து வெளியாகும் பொருட்களுக்கு பிற சிறப்புப்பணிகள் இருப்பதால் கழிப்பு இதனினின்றும் வேறானது.  

நுண்ணுயிர்களில் கழிவுப் பொருட்கள் உயிரணுவின் மேற்பாகத்திலிருந்தே நேரடியா வெளியேற்றப்படுகின்றன. பன்உயிரணு உயிரிகள் சிக்கலான கழிவுமுறைகளைக் கையாளுகின்றன.உயர்ந்த தாவரம்|தாவரங்கள் இலைத்துளைகள் வழியே வளிமமாக வெளியேற்றுகின்றன. விலங்குகள் "சிறப்பு கழிப்பு உறுப்பு"க்களைக் கொண்டுள்ளன.  

## மேலும் பார்க்க
- மலம் கழித்தல்
- மலம்
- ஏப்பம்
- மூச்சுவிடல்
- சிறுநீரகம்
# கடைத்தெருவின் கலைஞன் (நூல்)


**கடைத்தெருவின் கலைஞன்** ஆ. மாதவனைப் பற்றி ஜெயமோகன் எழுதிய நூல்.விஷ்ணுபுரம் இலக்கிய விருதின் ஒரு பகுதியாக தமிழினி பதிப்பகத்தால் 2010 திசம்பரில் வெளியிடப்பட்டது. மூத்த தமிழ் எழுத்தாளர்களுக்கு இளையோரால் அளிக்கப்படும் விருது இது. இந்நூலில் மாதவனைப்பற்றிய இரு நீண்ட திறனாய்வுக் கட்டுரைகளும் மாதவனைப்பற்றிய ஜெயமோகனின் அனுபவக்குறிப்பும் மாதவனுடன் நீண்டபேட்டியும் உள்ளது. பேட்டியில் மாதவன் தன்னுடைய வாழ்க்கையைப்பற்றி மிக விரிவாகப் பேசுகிறார். எம். வேதசகாய குமார் முன்னுரை எழுதியிருக்கிறார்.
# உலோகம் (புதினம்)


**உலோகம்** ஜெயமோகன் எழுதிய நாவல். 2010ல் கிழக்கு பதிப்பகம் வெளியுட்டது.  

## கதை
ஈழப்போரைப் பின்னணியாகக் கொண்ட புதினம். ஈழத்தின் போராளிக்குழு ஒன்றால் எதிர்போராளிக்குழு தலைவரைக் கொல்ல ஒருவன் அனுப்பப்படுகிறான். அவன் பலவருடங்கள் மெல்லமெல்ல முன்னேறி அந்த தலைவருடனேயே தங்கியிருக்கிறான். அவரை நன்றாக அறிமுகம் செய்துகொண்டு நெருக்கமானவனாக ஆகிறான். அப்போது கொலைக்கான உத்தரவு வருகிறது. எந்த போராக இருந்தாலும் அது மனிதர்களை ஆயுதங்களாக ஆக்கவே உதவும் என்ற மையக்கருவை ஒட்டி எழுதப்பட்ட நாவல். கதைநாயகன் ஓர் உலோக ஆயுதம் போன்றவன் என்கிறது.
# இரவு (புதினம்)


**இரவு** ஜெயமோகன் எழுதிய சிறிய நாவல். 2010இல் தமிழினி வெளியீடாக வந்தது.  

பகல் முழுக்க தூங்கிவிட்டு இரவு விழித்திருக்கும் ஒரு சிறிய சமூகத்திற்குள் நுழையும் ஒருவனைப் பற்றிய கதை இது. பெரிய மிருகங்கள் எவையும் பகலில் விழித்திருப்பதில்லை. அவை இரவில் மட்டுமே வாழ்கின்றன என இவர்கள் நினைக்கிறார்கள். இரவே அழகானது பகல் அழகற்றது என்கிறார்கள். நாவல் இரவை குறியீடாக மாற்றுகிறது. மனித மனத்தின் ஆழத்தில் உள்ள இருண்ட பகுதிகளை இரவு என்று அது வகுத்துரைக்கிறது. இரவின் விரிவான வர்ணனைகள் கொண்ட படைப்பு.  

## வெளியிணைப்புகள்
இரவு முன்னுரை
# குள்ளச்சித்தன் சரித்திரம்



**குள்ளச்சித்தன் சரித்திரம்** யுவன் சந்திரசேகர் எழுதிய தமிழ்ப் புதினம். 2003ல் தமிழினி பதிப்பகம் இதை வெளியிட்டது.  

## கதை
இப்புதினம் பின் நவீனத்துவ பாணியில் எழுதப்பட்டது. மையமற்ற கதை ஓட்டம் கொண்டது. பல்வேறு தனித்தனிக் கதைகள் வழியாக ஒரு விஷயத்தை பல்வேறு கோணங்களில் சொல்லக்கூடிய அமைப்பு உடையது.  

குள்ளச்சித்தன் என்று பெயருடைய ஒரு சித்தபுருஷரை வெவ்வேறு மனிதர்கள் வெவ்வேறு காலகட்டங்களில் தங்கள் வாழ்க்கையில் சந்திக்கிறார்கள். சிலருக்கு அவர் வாழ்க்கையின் பிரச்சினைகளை தீர்த்து வைக்கிறார். சிலருக்கு அவர் மெய்ஞானம் அளிக்கிறார். அவர் ஒரே சமயம் பல இடங்களிலும் காட்சியளிக்கிறார்.  

ராக கண்ணப்பன், சிவப்பி என்ற செட்டியார் ஜாதி தம்பதிகளின் பிள்ளையில்லாக்குறையை சித்தர் தீர்க்கிறார். ஹாலாஸ்யம் என்பவருக்கு மெய்ஞானம் அளிக்கிறர். இவ்வாறு பல்வேறு சாதி, இடம் சார்ந்த கதைகளைச் சொல்லும் போது அவற்றுக்கான வட்டாரவழக்குகள் அனைத்தையும் யுவன் சந்திரசேகர் சிறப்பாக பயன்படுத்துகிறார். யுவன் சந்திரசேகர் மாற்றுமெய்மை என்பதில் நம்பிக்கை கொண்டவர் மாற்றுமெய்மை என்பது இந்த உலகில் நம் புலன்களால் அறியப்படும் மெய்மைக்கு அடியில் இருக்கும் அறியமுடியாத இன்னொரு மெய்மையாகும். இந்நாவலும் மாற்றுமெய்மையை பேசுவதே.  

## விமர்சனம்
ஜெயமோகன், ’யுவன் சந்திரசேகர் எழுதிய குள்ளச் சித்தன் சரித்திரத்தை மீபொருண்மை மாய யதார்த்த படைப்பு என வகைப்படுத்தலாம் என்கிறார். இந்த வகைக் கதைகளுக்கு தமிழில் அதிக உதாரணங்கள் இல்லை.  
புதுமைப்பித்தனின் ‘பிரம்ம ராட்சஸ்’ போன்ற கதைகளுக்குப் பின் இவ்வடிவத்தை இதுசார்ந்த பிரக்ஞையுடன் எழுதி நோக்கியவர் பிரமிள். அவரது ‘ஆயி’ இவ்வகையில் குறிப்பிடத்தக்க ஆக்கம் என்கிறார்.
# மணல்கேணி (புதினம்)



**மணல்கேணி** யுவன் சந்திரசேகர் எழுதிய தமிழ் நாவல். சுயசரிதைத் தன்மை கொண்ட படைப்பு இது. 2008ல் உயிர்மை பதிப்பகம் இந்நூலை வெளியிட்டது.  

## கதை
கதைநாயகன் கிருஷ்ணன், அவரது மனைவி பத்மினி, அவர்களின் இரு குழந்தைகள், நண்பன் சுகவனம், வழிகாட்டியும் நண்பருமான இஸ்மாயீல், கிருஷ்ணனின் அப்பா, அம்மா, அண்ணா அண்ணிக்கள் என பல கதாபாத்திரங்கள். மற்றும் கிருஷ்ணன் வங்கி ஊழியன். இலக்கியவாதியும்கூட.  

பல்வேறு தனித்தனிக் கதைகளின் தொகுதியாக இந்த நாவல் உள்ளது. இது யுவன் சந்திரசேகரின் கதைசொல்லும் முறை. இக்கதைகளில் யுவன் சந்திரசேகரின் இயல்பை கொண்ட கிருஷ்ணன் சஞ்சலம் கொண்டவன். எதிர் தன்மை கொண்டவன் இஸ்மாயீல். கிருஷ்ணனின் நினைவில் அவன் அப்பா முக்கியமான இடத்தை வகிக்கிறார்  

இந்த நூலின் அமைப்பு என்பது நூற்றியிரு குறுங்கதைகளின் தொகுப்பு. சுய அனுபவத்தின் ஒரு துளியையே ஒரு குறுங்கதை என்று யுவன் சந்திரசேகர் முன்வைக்கிறார். இக்கதைகள் அனைத்துக்குமே ‘நினைவுகூரல்‘ என்ற அம்சம் உள்ளது. முதல் கதை அப்பாவின் மரணச்செய்தியை கேட்க நேர்ந்த தருணத்தின் சித்திரம். அது கிருஷ்ணனின் வாழ்க்கையில் ஒரு திருப்புமுனை. அவனுக்கு உலகத்தில் ஆதரவாகவும் நெருக்கமாகவும் இருந்தவர் அவர் ஒருவரே. அவரது மரணம் கிருஷ்ணனின் சின்னஞ்சிறு உலகை நிராதரவான ஒன்றாக ஆக்குகிறது. அங்கிருந்து ஆரம்பித்து கரட்டுப்பட்டிக்கு தன் அப்பா இருந்த இடத்தை காண சென்னையில் இருந்து திரும்பிவரும் கிருஷ்ணன் வரையிலான பல தனிநிகழ்ச்சிகளை தொகுத்து இந்த நாவலை அமைத்திருக்கிறார்
# கன் சண்டை



**கன் சண்டை** (*Battle of Caen*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். இதில் பிரிட்டானியத் தரைப்படை நாசி ஜெர்மனியின் ஆக்கிரமிப்பில் இருந்த பிரான்சின் கன் நகரைத் தாக்கிக் கைப்பற்றியது.  

பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கன், நார்மாண்டி பகுதியின் மிகப்பெரிய நகரம். நார்மாண்டியிலிருந்து பிரான்சின் பிறபகுதிகளுக்குச் செல்லும் சாலைச் சந்திப்பாக விளங்கியது. இதனைப் பயன்படுத்தி எதிர்த்தாக்குதலுக்கு ஜெர்மானியர்கள் படைகளை விரைவில் நகர்த்தும் சாத்தியமிருந்தது. ஓர்ன் ஆறு மற்றும் கன் கால்வாய் ஆகிய நீர்நிலைகளுக்கு அருகே அமைந்திருந்தது. இந்நீர்நிலைகள் நேச நாட்டுப் முன்னேற்றத்துக்குப் பெரும் தடைகளாக இருந்தன. மேலும் கானை சுற்றிய பகுதிகள் சமவெளியாக இருந்ததால் விமான ஓடு தளங்களை அமைக்க ஏற்றதாக அமைந்தன. இந்த மூன்று காரணங்களால் நேச நாட்டு உத்தியாளர்கள் கன் நகரைக் கைப்பற்ற விரும்பினர். படையெடுப்பு துவங்கிய ஜூன் 6 முதல் ஆகஸ்ட் மாத முதல் வாரம் வரை கன் நகரைக் கைப்பற்ற நேச நாட்டுப் படைகள் பல முயற்சிகள் மேற்கொண்டன.  

சுவார்ட் கடற்கரையில் தரையிறங்கிய பிரிட்டானிய 3வது காலாட்படை டிவிசன் கன் நகரைக் கைப்பற்ற மேற்கொண்ட முயற்சி வெற்றியடையவில்லை. நகரின் வடக்குப் பகுதியில் ஒரு பாலமுகப்பை மட்டுமே அவர்களால் கைப்பற்ற முடிந்தது. கன் மீதான அடுத்த கட்ட தாக்குதல் ஜூன் 9ம் தேதி தொடங்கியது. பெர்ச் நடவடிக்கை என்ற குறிப்பெயரிடப்பட்டிருந்த இத்தாக்குதலும் பத்து நாட்கள் சண்டைக்குப்பின் தோல்வியில் முடிவடைந்தது. அடுத்து கனை சுற்றி வளைக்கும் முயற்சியில் நேச நாட்டுப் படைகள் ஈடுபட்டன. மார்ட்லெட் நடவடிக்கை, எப்சம் நடவடிக்கை ஆகியவற்றின் மூலம் ஜூன் இறுதி வாரத்தில் நகரின் தெற்கில் பல பகுதிகள் கைப்பற்றப்பட்டன. ஜூலை மாதம் நடைபெற்ற விண்ட்சர் நடவடிக்கை, ஜூபிடர் நடவடிக்கை, குட்வுட் நடவடிக்கை மற்றும் சார்ண்வுட் நடவடிக்கையின் மூலம் நகரின் பல பகுதிகள் கைப்பற்றப்பட்டன. மேலும் சில வார சண்டைக்குப் பின்னர் ஆகஸ்ட் 6ம் தேதி கன் முழுவதும் நேச நாட்டுப் படைகள் வசமானது.  

## படங்கள்
# நற்சேந்தனார்


**நற்சேந்தனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று மட்டும் சங்கநூல் தொகுப்பில் உள்ளது. அது நற்றிணை 128 எண் கொண்ட பாடலாக அமைந்துள்ளது.  
## பாடல் சொல்லும் செய்தி
தினைப்புனம் காவலின்போது ஒருவன் வந்து என் முதுகைத் தழுவினான். அவன் நினைவுதான் என்னை வாடச் செய்துள்ளது. - இவ்வாறு தலைவி தன் தோழியிடம் சொல்லி அறத்தொடு நிற்கிறாள்.  
### உவமை நலம்
தலைவி தலைவன் நினைவால் வாடியுள்ளதை விளக்கும் உவமைகள்  
- சூரிய வெளிச்சத்தில் வைத்த விளக்கைப் போலக் காணப்பட்டாள்.
- பாம்பு விழுங்கிய (கிரகணம் பிடித்த) மதியம் போல அவள் நெற்றி ஒளி மங்கிப் போயிற்று.
- ஒரு உயிரை இரண்டாகப் பிரித்து வைத்தது போன்று இணை பிரியாதவர்கள்.
# வயல்வெளிப் பதிப்பகம்


### **வயல்வெளிப் பதிப்பகம்** தமிழ் நாட்டில் அரியலூர் மாவட்டம், இடைக்கட்டு என்னும் ஊரில் செயல்படும் ஒரு தமிழ்ப் பதிப்பகம். தமிழ் நூல்களை வெளியிடும் நோக்கில் இப்பதிப்பகம் தொடங்கப்பட்டது. ”மராட்டியர் ஆட்சியில் தமிழகமும் தமிழும்” என்னும் தலைப்பிலான நூலை முதன்முதல் வெளியிட்ட இப்பதிப்பகம் பதினைந்துக்கும் மேற்பட்ட நூல்களை வெளியிட்டுள்ளது. விடுதலைப் போராட்ட வீரர் வெ. துரையனார் அடிகள் (தன்வரலாறு), பொன்னி ஆசிரிய உரைகள், பொன்னி பாரதிதாசன் பரம்பரை, மணல்மேட்டு மழலைகள், பாவலர் முடியரசனாரின் தமிழ்த்தொண்டு, வாய்மொழிப்பாடல்கள், நாட்டுப்புறவியல், அயலகத் தமிழறிஞர்கள், இணையம் கற்போம் உள்ளிட்ட நூல்கள் இப்பதிப்பகத்தால் வெளியிடப்பட்டுள்ளன.

**வயல்வெளிப் பதிப்பகம் வெளியிட்டுள்ள முனைவர் மு. இளங்கோவன் நூல்கள்**  

1.    மாணவராற்றுப்படை (1990)  

2.    பனசைக்குயில் கூவுகிறது (1991)  

3.    அச்சக ஆற்றுப்படை (1992)  

4.    மராட்டியர் ஆட்சியில் தமிழகமும் தமிழும் (1994)  

5.    விடுதலைப் போராட்ட வீரர் வெ. துரையனார் அடிகள்(1995)  

6.    பாவலர் முடியரசனாரின் தமிழ்த்தொண்டு(1996)  

7.    இலக்கியம் அன்றும் இன்றும் (1997)  

8.    மணல்மேட்டு மழலைகள் (1997)  

9.    வாய்மொழிப் பாடல்கள் (2001)  

10.  பாரதிதாசன் பரம்பரை (2001)  

11.  பழையன புகுதலும் (2002)  

12.  அரங்கேறும் சிலம்புகள்(2002)  

13.  பொன்னி பாரதிதாசன் பரம்பரை (2003)  

14.  பொன்னி ஆசிரியவுரைகள் (ப.ஆ.) (2004)  

15.  நாட்டுப்புறவியல் (2006)  

16.  அயலகத் தமிழறிஞர்கள் (2009)  

17.  கட்டுரைக் களஞ்சியம்(2013)  

18.  செவ்விலக்கியச் சிந்தனைப் புதையல்(2013)  

19.  இணையம் கற்போம்(2016)  

20.  தொல்லிசையும் கல்லிசையும் (2019)  

21.  இசைத்தமிழ்க் கலைஞர்கள் – நோக்கீட்டு நூல் (2022)
# நற்றங் கொற்றனார்

**நற்றங் கொற்றனார்** சங்ககாலப் புலவர்களில் ஒருவர். அவரது ஒரே ஒரு பாடல் நற்றிணை 136 எண்ணுள்ள பாடலாக அமைந்துள்ளது.  
## பாடல் சொல்லும் செய்தி
தலைவி தன் தோழியிடம் சொல்கிறாள்.  

தலைவன் தன் விருப்பப்படி நடந்துகொள்ளாமல் அவன் விருப்பப்படி பொருள் தேடச் சென்றது சரிதான் என்கிறாள்.  

இதற்கு ஒர் உவமை  

கொடிய பிணியால் வருந்துபவருக்கு மருத்துவன் பிணியாளி விரும்பிய உணவைத் தராமல் மருந்தைத் தருகிறான். தான் நினைக்கும் பத்திய உணவு தந்து வருத்துகிறான். அதுபோலவே தலைவன் பொருள் தேடும் பணியை மேற்கொண்டுள்ளான்.
# நற்றமனார்

**நற்றமனார்** சங்ககாலப் புலவருள் ஒருவர். அவரது பாடலாக நற்றிணை நானூற்றுள் 133 ஆம் பாடல் ஒன்று மட்டும் உள்ளது.  

## பாடல் சொல்லும் செய்தி
இரும்பைக் காய்ச்சிக் கருவிகள் செய்யும் கொல்லன் சில வேளைகளில் உலையில் தீ கொழுந்து விட்டு எரிவதைத் தணிக்கப் பனைமடல் கிண்ணத்தில் தண்ணீரை அள்ளி உலையில் தெளிப்பான். அப்போது உலையில் கொழுந்து விட்டு எரியும் தீ சற்றே தணியும்.  

ஊர்மக்கள் அவனுக்கும் அவளுக்கும் உள்ள உறவைப்பற்றிப் பேசும் சொல் சற்றே அவளுக்கு அவன் மீதுள்ள வேட்கையைத் தணிக்கிறதாம் - தலைவி சொல்கிறாள்.
# நன்பலூர்ச் சிறுமேதாவியார்

**நன்பலூர்ச் சிறுமேதாவியார்** சங்ககாலப் புலவர்களில் ஒருவர். இரண்டு பாடல்கள் இவரால் பாடப்பட்டவை. இரண்டுமே அகப்பொருள் முல்லைத் திணையைச் சேர்ந்தவை. மேலான அறிவுள்ளவரை மேதாவி எனக் குறிப்பிடுவது வழக்கம். இவரது ஊர் நன்பலூர்.  
## இவர் சொல்லும் செய்திகள்
- ஆடுகளை ஒன்று திரட்ட இடையன் வீளை என்னும் வாய்ஊதல் ஒலியை எழுப்புவான். அந்த ஒலியைக் கேட்டுப் பயந்து முயல் பயந்து ஓடிப் புதருக்குள் ஒடுங்கிக்கொள்ளுமாம்.
- வினை முற்றி மீளும் தலைமகன் தன் தேர்ப்பாகனிடம் சொல்கிறான். இடையன் விளைந்து கிடக்கும் முதைபுனம் காவல்புரியும் ஊர்தான் என் தலைவி வாழும் ஊர். (விரைந்து தேரைச் செலுத்துக)
- முசுண்டைச் செடி குவிந்த இலைகளையும், வெண்மையான பூக்களையும் கொண்டது. வானத்தில் மீன்கள் பூத்துக் கிடப்பது போல இது மழைக்காலத்தில் பூத்துக் கிடக்கும்.
- இடையன் முல்லைப் பூவையும், தோன்றிப் பூவையும் இதனோடு விரவி வரும்படி கண்ணியாகக் கட்டி அணிந்துகொள்வான். தன் வன்புலம் என்னும் ப்ன்செய் நிலத்தில் விளைந்திருக்கும் விளைச்சளை மேயவரும் காட்டுப் பன்றிக்கு இரவில் காவல் புரிவான். அப்போது அவன் கையில் கொள்ளி என்னும் தீப்பந்தம் வைத்திருப்பான். கையில் வைத்திருக்கும் கொம்பை ஊதுவான். அந்தக் கொம்பு ஊதலைக் கேட்டுக் குள்ளநரிகள் உளம்பும்(ஊளையிடும்).
- தலைமகளைத் திருமணம் செய்துகொண்டு விருந்தாளியாக வருக, இரவில் வரவேண்டாம் என்று தோழி தலைமகனுக்கு அறிவுறுத்துகிறாள்.
- துரு என்னும் ஆட்டுப் பாலில் விளைந்த தயிர், புற்றில் விளைந்து பறக்கும் ஈசலைப் பிடித்துப் போட்டுச் சமைத்த புளிச்சுவை கொண்ட வரகரிசிச் சோறு, அத்துடன் ஆவின் பாலில் காய்ச்சிய வெண்ணெய் ஆகியவை இடையர் தரும் விருந்தாகும். திருமண விருந்தில் பால்சோறும் உண்டு.
- முள்வேலி, முடம்பட்ட பந்தல்கால், புதுப்பானை போல் செந்நிறம் கொண்ட வீட்டுச்சுவர் - இவற்றைக் கொண்டது இடையர் சிற்றில்.
### பழந்தமிழ்
- ஐதுபடு கொள்ளி = எரியாமல் புகைந்துகொண்டே இருக்கும் தீப்பந்தம்
- கருங்கோடு = கொம்பு என்னும் ஊதல்
- பம்பிய = செடிகொடிகள் புதராகிக் கிடக்கின்ற
- முதைபுனம் = விளைந்திருக்கும் முல்லைநிலம்
## அடிக்குறிப்பு
# பொபி ஃபாரெல்


**ரொபேர்ட்டொ "பொபி" அல்ஃபொன்சோ ஃபாரெல்** (அக்டோபர் 6, 1949 — டிசம்பர் 30, 2010) என்பவர் 1970களில் மிகவும் பிரபலமான பொனி எம். என்ற பாப் இசை மற்றும் திசுக்கோ குழுவின் ஒரு உறுப்பினரும், நடனக்காரரும், பாடகரும் ஆவார். ஃபாரெல் ஆம்ஸ்டர்டாமில் வசித்து வந்தார்.  

## இளமைக்காலம்
கரிபியன் நாடான நெதர்லாந்து அண்டிலிசுவில் உள்ள அருபா தீவில் ஃபாரெல் பிறந்தார். தனது 15வது அகவையில் தனது பள்ளிப்படிப்பை முடித்து இரண்டாண்டுகள் மாலுமியாகப் பணியாற்றியபோது பல நாடுகளுக்கும் சென்று சென்று, நோர்வேயில் தனது வாழ்க்கையை ஆரம்பித்தார். அங்கிருந்து நெதர்லாந்து சென்று சில காலம் நடனக்காரராகத் தொழிலை ஆரம்பித்து பின்னர் அங்கிருந்து [[செருமனி சென்றார்.  

## பொனி எம். இசைக்குழுவில்
செருமனியில் அப்போது புதிதாக ஆரம்பிக்கப்பட்ட பொனி எம். என்ற பாப் இசைக் குழுவில் இணைத்துக் கொள்ளப்பட்டார். 1978 ஆம் ஆண்டில் "டாடி கூல்" என்ற தனது முதலாவது பாடல் மூலம் பொனி எம். குழு புகழ் பெற்றது. அதே ஆண்டு "றிவர்ஸ் ஒஃப் பாபிலோன்" என்ற பாடலுடன் சேர்ந்து ஐக்கிய இராச்சியத்தில் முதல் தரப் பாடலாகத் தேர்ந்தெடுக்கப்பட்டிருந்தது. பிரித்தானியாவில் மட்டும் 2 மில்லியன் இசைத்தட்டுகள் விற்கப்பட்டன.  

1986 ஆம் ஆண்டில் பொனி எம். இசைக்குழு கலைக்கப்பட்டதை அடுத்து, ஃபாரெல் தனியே வெறு மூன்று பெண் பாடகர்களுடன் இணைந்து "Bobby Farrell of Boney M." என்ற பெயரில் தனது இசைப்பயணத்தை மேற்கொண்டார்.  

## மறைவு
பொபி ஃபாரெல் 2010, டிசம்பர் 30 இல் உருசியாவின் சென் பீட்டர்ஸ்பேர்க் நகரில் உள்ள ஒரு விடுதியில் காலமானார். இறப்பதற்கு முதல் நாள் ஒரு நடன விழாவில் தனது குழுவுடன் கலந்து கொண்டார். இறப்பிற்கான காரணம் தெரிவிக்கப்படவில்லை. இவருக்கு ஒரு மகனும் ஒரு மகளும் உள்ளனர்.
# மாங்காடு

**மாங்காடு** என்ற தலைப்பில் உள்ள கட்டுரைகள்:  

## ஊர்கள்
- மாங்காடு (காஞ்சிபுரம்) - தமிழ்நாடு காஞ்சிபுரம் மாவட்டத்தில் உள்ள நகராட்சி
- மாங்காடு (புதுக்கோட்டை) - தமிழ்நாடு புதுக்கோட்டை மாவட்டத்தில் உள்ள ஊர்
- மாங்காடு (மட்டக்களப்பு) - இலங்கை, மட்டக்களப்பு மாவட்டத்தில் உள்ள ஊர்

## கோயில்கள்
- மாங்காடு காமாட்சி அம்மன் கோயில், காஞ்சிபுரம், மாங்காடு என்ற ஊரில் உள்ளது.
- மாங்காடு மகா விஷ்ணு கோயில் - மட்டக்களப்பு மாங்காட்டில் உள்ளது.

## வேறு
- மாங்காடு ராமச்சந்திரன் - இயக்குநர்

---
# நிழல்வெளிக் கதைகள் (நூல்)


**நிழல்வெளிக்கதைகள்** ஜெயமோகன் எழுதிய [[திகில் புனைவு|அமானுடக் கதைகளின்] தொகுப்பு. இதை கிழக்கு பதிப்பகம் வெளியிட்டிருக்கிறது.  

## உள்ளடக்கம்
இத்தொகுப்பில் தம்பி போன்ற கதைகள் உளவியல் பகுப்பாய்வுக்கோணத்தில் உள்ளன. யக்‌ஷிக்கதைகளின் சாயலில் ஏழுநிலைப்பந்தல் போன்ற கதைகள் உள்ளன.  

பேய்க்கதைகளும் தேவதைக்கதைகளும் மனிதகுலத்தின் ஆரம்பகாலம் முதல் உள்ளன. இவை இயற்கையின் மர்மங்கலையும் மனித ஆழ்மனத்தின் மர்மங்களையும் பற்றித்தான் பேசுகின்றன. மேலும் இவை முக்கியமான குறியீடுகளை முன்வைக்கின்றன. பேய்க்கதைகளை அதீத உளவியல்கதைகளாகவே அணுகவேண்டும் என்று ஜெயமோகன் குறிப்பிடுகிறார். அந்த கோணத்தில் எழுதப்பட்ட கதைகள் இவை.
# கண்ணீரைப் பின் தொடர்தல் (நூல்)


**கண்ணீரைப் பின் தொடர்தல்** ஜெயமோகன் எழுதிய கட்டுரை நூல். சிறந்த 20 இந்திய நாவல்களாக ஆசிரியர் கருதுபவற்றின் கதைகளைச் சொல்லி சிறப்புகளை அறிமுகம் செய்கிறது.  

## உள்ளடக்கம்
இந்நூலில் ஜெயமோகன் அவரது மனம் கவர்ந்த இருபத்திரண்டு நாவல்களை ஆராய்கிறார். வங்க நாவல்களான ஆரோக்கிய நிகேதனம் (தாராசங்கர் பானர்ஜி), பதேர்பாஞ்சாலி (விபூதிபூஷண் பந்த்யோபாத்யாயா), நீலகண்ட பறவையைத்தேடி (அதீன் பந்த்யோபாத்யாய), கன்னட நாவல்களான மண்ணும் மனிதரும் (சிவராம காரந்த்), ஒரு குடும்பம் சிதைகிறது (எஸ்.எல்.பைரப்பா), உருது நாவலான அக்னி நதி (குர் அதுல் ஐன் ஹைதர்), குஜராத்தி நாவலான வாழ்க்கை ஒரு நாடகம் (பன்னாலால் பட்டேல்) போன்றவற்றை உலகப் பேரிலக்கியங்கள் எதற்கும் நிகரானவை என்று தன் கருத்தாகச் சொல்கிறார்.  

## தொடுப்பு
- கண்ணீரைப்பின் தொடர்தல்
# சு. ரா - நினைவின் நதியில் (நூல்)


**சு.ரா - நினைவின் நதியில்** எழுத்தாளர் சுந்தர ராமசாமியைப்பற்றி ஜெயமோகன் எழுதிய நினைவுச்சித்திரம் இந்நூல். 2004ல் சுந்தர ராமசாமி மறைந்ததும் இந்நூல் எழுதப்பட்டது. உயிர்மை பதிப்பகம் இதை வெளியிட்டிருக்கிறது. இந்நூலின் முதல் பகுதி உயிர்மை இதழில் வெளிவந்தது  

## உள்ளடக்கம்
’இது சுந்தர ராமசாமி குறித்த ஒரு முழுமையான சித்திரத்தை அளிக்கிறது என்றே எண்ணுகிறேன். இந்நினைவுகள் எனது ஒரு காலகட்டத்தின் சித்திரங்களாகவே என் பார்வைக்குப் படுகின்றன. இது சுந்தர ராமசாமி அல்ல, என்னுடைய சுந்தர ராமசாமி என்று படுகிறது. இதேபோலப் பல சுந்தர ராமசாமிகள் இருக்கலாம். அவர்களும் எழுத்தில் வரக்கூடும். அது வரவேற்கத்தக்கதே. நம் காலகட்டத்து மாபெரும் ஆளுமைகளில் ஒன்று அவர். சிலைகளை உருவாக்க வேண்டாம். அவை சரியும். ஆனால் மூதாதையரை உண்டு செரித்துக் கொள்வோம். அது நம் வேருக்கு நீர்’ என்று ஜெயமோகன் சொல்கிறார்  

சுந்தர ராமசாமி மறைந்த சில தினங்களில், ஜெயமோகனால் எழுதி முடிக்கப்பட்ட இந்நூல் சு.ரா.வின் ஆளுமையை வாசகனின் நினைவில் கட்டி எழுப்புகிறது. சு.ராவைப் பற்றி மனநெகிழ்ச்சியூட்டும் கவித்துவம் மிகுந்த பதிவுகளும் அவரது அழகியல் மற்றும் தத்துவ நோக்கை வெளிப்படுத்தும் உரையாடல்களும் மிகுந்தது இந்நூல். சு.ராவின் நினைவுகளைப் பல்வேறு தளங்களில் விரித்து எழுதிய இந்நூல் அவரைப் பற்றிய படைப்பூக்கமுள்ள ஓர் ஆவணமாக விளங்குகிறது.சுந்தர ராமசாமி மற்றும் ஜெயமோகன் இருவருக்கிடையேயான நெருக்கத்தையும் உரசலையும் பேசுகிறது. தமிழின் மிகச் சிறந்த இரு எழுத்தாளர்களைப் பற்றிய ஓர் சித்திரத்தை நம்முன் வைக்கிறது இந்நூல்.
# சிலுவையின் பெயரால் (நூல்)


**சிலுவையின் பெயரால்** ஜெயமோகன் கிறித்தவ மதத்தின் ஆன்மீகத்தையும் அரசியலையும் பற்றி எழுதிய கட்டுரைகளின் தொகுப்பு. 2008ல் உயிர்மை பதிப்பகம் இதை வெளியிட்டிருக்கிறது  

## உள்ளடக்கம்
இந்நூல் அந்த ஞானவாத கிறித்தவ மரபின் வழியாக கிறிஸ்து என்ற ஞானகுருவை உள்வாங்கிக்கொள்ளும் முயற்சி என்கிறார் ஜெயமோகன். கிறிஸ்துவுக்குப் பின்னர் மூன்று நூற்றாண்டுகழித்து ரோமப் பேரரசர் கான்ஸ்தன்தீன் அவர்களால் கூட்டப்பட்ட சபைகள் மூலம் திட்டவட்டமாக ஒருங்கமைக்கபட்ட கிறிஸ்தவம் கிறிஸ்துவை ஒரு இறைமகனாக மட்டுமே முன்வைக்கின்றது. அவர் விண்ணுலகுக்கு வழிகாட்டவந்தவர் என்று சொல்கின்றன. அவர் மட்டுமே ஒரே மீட்பர் என்று சொல்லி மத ஆதிக்கத்தை உலகமெங்கும் கொண்டுசென்று பரப்ப முயல்கின்றன என இந்நூலில் ஜெயமோகன் வாதிடுகிறார்.  

மாறாக ஞானவாத கிறித்தவம் (நாஸ்டிக் கிறித்தவம்) கிறிஸ்துவை ஒரு மாபெரும் ஞானகுருவாகக் கருதுகிறது. அவர் சொன்ன இறையுலகம் இந்த மண்ணிலேயே உருவாக்கப்படவேண்டியது என்று நம்புவது. கிபி மூன்றாம் நூற்றாண்டுமுதல் ஐந்தாம் நூற்றாண்டுவரையிலான மத ஆதிக்க காலகட்டத்தில் ஞானவாத கிறிஸ்தவத்தின் நூல்கள் அனேகமாக எல்லாமே வேட்டையாடப்பட்டு அழிக்கப்பட்டன. ஞானவாதிகள் கொன்றே ஒழிக்கப்பட்டார்கள். ஆனால் வரலாறு அவற்றில் சில நூல்களின் சில பக்கங்களை விட்டு வைத்தது. விவிலியத்தில் இருந்து விலக்கப்பட்ட புனித தாமஸ் எழுதிய நற்செய்தி, மேரி மக்தலீன் எழுதிய நற்செய்தி போன்ற பல நூல்கள் பாப்பிரஸ் சுவடிகளாக கிடைத்தன. இவை கிபி இரண்டாம்நூற்றாண்டைச் சேர்ந்தவை என அறிவியல் பூர்வமாக நிரூபிக்கப்பட்டுள்ளது என்று ஜெயமோகன் குறிப்பிடுகிறார்.
# மேற்குச்சாளரம் (நூல்)



**மேற்குச்சாளரம்** ஜெயமோகன் மேல்நாட்டு இலக்கிய நூல்களைப் பற்றி எழுதிய கட்டுரைகளின் தொகுப்பு. 2008 -இல் இதை உயிர்மை பதிப்பகம் வெளியிட்டது.  

## உள்ளடக்கம்
”உலகை அறிய ஐரோப்பாவை நோக்கியே ஆகவேண்டும். இந்நூல் அத்தகைய ஒரு முயற்சி” என்கிறார் ஜெயமோகன். இந்நூல் பரவலாக பேசப்படாத நூல்களைப் பற்றி பேசுகிறது. பத்தொன்பதாம் நூற்றாண்டு நாவலான மாஸ்டர் கிறிஸ்டியன் (மேரி கொரெல்லி), சமகாலத்து நாவலான காண்டாக்ட் (கார்ல் சேகன்), ஜப்பானிய நாவலான வுமன் ஆன் டியூன்ஸ் (கோபோ ஆப்), மத்திய கிழக்கு நாவலான பிரிட்ஜ் ஆன் தி டிரினா (இவோ ஆண்டிரிச்) ஆகியவை அவற்றுள் சில.
# புதியகாலம் (நூல்)


**புதியகாலம்** சமகால தமிழ் எழுத்தாளர்களை மதிப்பிட்டும் விமர்சனம் செய்தும் ஜெயமோகன் எழுதிய கட்டுரைகளின் தொகுப்பு. 2008ல் உயிர்மை பதிப்பகம் இதை வெளியிட்டது  

## உள்ளடக்கம்
’இலக்கிய விமரிசனம் என்பது இலக்கியத்தைப் புரிந்துகொள்ளும் முயற்சியே. ஆனால் நாம் நமது முன்னோடிகளைப் பற்றிப் பேசும் அளவுக்குச் சமகால இலக்கியத்தைப் பற்றிப் பேசுவதில்லை. ஆகவே சமகாலத்து எழுத்தாளர்களைப்பற்றிய நமது பார்வை எப்போதும் மங்கலாகவே இருக்கிறது’ என்கிறார் ஜெயமோகன்  

இந்நூல் சமகாலத்தின் முக்கியமான எழுத்தாளர்களின் நூல்களை விமரிசனப்பார்வையில் அணுகி அவர்களை புரிந்துகொள்ள முயல்கிறது. அவர்களை சூழலிலும் மரபிலும் வைத்து பரிசீலிக்கிறது. எஸ். ராமகிருஷ்ணன், யுவன் சந்திரசேகர், சு. வெங்கடேசன், எம். கோபாலகிருஷ்ணன், ஜோ டி குரூஸ், கண்மணி குணசேகரன், சாரு நிவேதிதா, சு. வேணுகோபால் போன்றவர்களைப்பற்றிய கட்டுரைகள் இதில் உள்ளன.
# முன்சுவடுகள் (நூல்)


**முன்சுவடுகள்** ஜெயமோகன் எழுதிய வாழ்க்கை வரலாற்றுச்சுருக்கங்களின் தொகுப்பு நூல். இதை உயிர்மை பதிப்பகம் 2008ல் வெளியிட்டது  

இந்நூல் பல்வேறு வாழ்க்கை வரலாறுகளில் உள்ள ஆர்வமூட்டும் பகுதிகளை எடுத்து சுருக்கமாக மறு ஆக்கம்செய்து அளிக்கிறது. விதவிதமான வாழ்க்கைகள்: வழியாக கடந்துசெல்லும் அனுபவத்தை அளிக்கிறது இது. திரு. வி. க, என் கிருஷ்ணன், எம். ஜி. ராமச்சந்திரன், சி. வி. ராமன்பிள்ளை என பலதிறப்பட்ட மனிதர்களின் வாழ்க்கையில் சில பக்கங்களை ஆர்வமூட்டும்படி எடுத்துச் சொல்கிறது  

## தொடுப்பு
- ஜெயமோகன் முன்னுரை
# சாட்சிமொழி (நூல்)


**சாட்சிமொழி** ஜெயமோகன் எழுதிய அரசியல்கட்டுரைகளின் தொகுப்பு. 2008ல் உயிர்மை பதிப்பகம் இந்நூலை வெளியிட்டது. சுதந்திர எழுத்தாளராக ஜெயமோகன் எழுதிய கட்டுரைகள் இதில் உள்ளன. எனது இந்தியா போன்ற புகழ்பெற்ற கட்ட்ரைகள் விவாதத்துக்குள்ளானவை.  

## உள்ளடக்கம்
சமகால அரசியல் குறித்த எண்ணங்களும் எதிர்வினைகளும் பதிவுகளும் கொண்ட நூல் இது. ‘எழுத்தாளனின் தரப்பு என்பது கட்சி மற்றும் கோட்பாடுகளைச் சார்ந்ததாக இருக்க முடியாது. எந்த நுண்ணுணர்வால் அவன் இலக்கியங்களை படைக்கிறானோ அந்த நுண்ணுணர்வால் அவன் சமகால அரசியலை அணுகும்போது உருவாகும் கருத்துக்களால் ஆனது அது. ஒரு நாவலை எழுதும் அதே ஆராய்ச்சியுடன் முழுமை நோக்குடன் அவன் வரலாற்றையும் அரசியலையும் பார்ப்பான் என்றால் அவன் குரலை எவரும் புறக்கணித்துவிட முடியாது’ என்கிறார் ஜெயமோகன்
# பண்படுதல் (நூல்)


**பண்படுதல்** ஜெயமோகன் எழுதிய பண்பாட்டுக் கட்டுரைகளின் தொகுப்பு நூல். 2007ல் உயிர்மை பதிப்பகம் இந்த நூலை வெளியிட்டது.  

இந்த நூலில் ஜெயமோகன் தமிழ் பண்பாட்டின் பிரச்சினைகளை விரிந்த வரலாற்றுப்பின்புலத்தில் வைத்து ஆராய்கிறார். உதாரணமாக இரு நூற்றாண்டுக் காலம் பெரும் பஞ்சங்களில் சிக்கிய வரலாறு தமிழகத்துக்கு உண்டு. ஆகவே தமிழர்கள் ஒருவரை ஒருவர் பார்க்கையிலேயே சாப்பிட்டாயிற்றா என்று கேட்கும் வழக்கம் உள்ளது என்று ஒரு கட்டுரையில் குறிப்பிடுகிறார்.
# விக்கிப்பீடியா:பெப்ரவரி 6, 2011 கார்ட்டே பிலாஞ்சு பட்டறை சென்னை

சென்னை தொழில்நுட்ப நிறுவனம் கணிமை சங்கம் நடத்தும் கார்டடே பிலாஞ் விழாவில் விக்கிப்பீடியா காட்சிகூடம் மற்றும் பட்டறை நடத்தப்பட்டன.  

- இடம்: கருத்தரங்கக் கூடம், சென்னைத் தொழில்நுட்பக்கல்லூரி வளாகம்
- நாள்: பிப்பிரவரி 5 தொடக்க விழா, பிப்பிரவரி 6 விக்கிப்பீடியா பட்டறைகள் - முழு அட்டவணை
- நேரம்: காலை 9:30 முதல் மாலை 4:30 மணி வரை

## விக்கிப்பீடியா நிகழ்வுகள்

- (11:00-12:30) விக்கி கடையில் பேச்சு (மாகிர், சூர்யபிரகாசு)
- (13:30-14.30) ஆங்கில விக்கி அறிமுகம் (சுந்தர்)
- (15:00 - 15:30) தமிழ் விக்கிப்பீடியா/விக்சனரி பயிலரங்கு (பயனர் சூரியபிரகாசு)
- (16.00 - 16:30) மைக்ரோசாப்ட் ஆய்வகத்தின் விக்கிபாஷா கருவிப் பயன்பாடு] (சரவணன் (மைக்ரோசாப்ட் ஆய்வகம்))
- (16:30-17.00) வந்திருந்த புதுப் பயனர்களுக்குச் சில தொகுத்தல் பயிற்சிகள் அளிக்கப்பட்டன.

## ஒளிப்படங்கள்

## தன்னார்வலர்கள்
1. ஸ்ரீகாந்த் 04:59, 31 திசம்பர் 2010 (UTC) (ஏற்பாடு, தொலை தூர உதவி மட்டும்)
1. --மணியன் 05:35, 31 திசம்பர் 2010 (UTC)
1. சுந்தர் <sup>\பேச்சு</sup> 06:15, 4 சனவரி 2011 (UTC)
1. மாஹிர் 06:54, 4 சனவரி 2011 (UTC)
1. --சூர்ய பிரகாசு.ச.அ. 15:45, 18 சனவரி 2011 (UTC) (சனிக்கிழமை கல்லூரி இருப்பதால் ஞாயிறு மட்டும் கலந்து கொள்கிறேன். விக்கியாக்கம் குறித்த பயிற்சிகள்)
1. பா கிருஷ்ணன், விக்கி ஆர்வலர், சென்னை 41.
1. --பரிதிமதி 15:39, 28 சனவரி 2011 (UTC) (விக்சனரியை எடுத்துக் கொள்கிறேன்)
1. முனைவர் செங்கைப் பொதுவன் --Sengai Podhuvan 21:59, 28 சனவரி 2011 (UTC)
# சனவரி 2011


**சனவரி 2011** (*January 2011*), ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைந்தது. தமிழ் நாட்காட்டியின் படி தை மாதம் சனவரி 15 சனிக்கிழமை தொடங்கி, 2011 பெப்ரவரி 12 திங்கட்கிழமை முடிவடைந்தது.  

## சிறப்பு நாட்கள்
- சனவரி 1 - ஆங்கிலப் புத்தாண்டு
- சனவரி 4 - அனுமன் ஜெயந்தி
- சனவரி 4 - சாக்கிய நாயனார் குருபூசை
- சனவரி 7 - கிறிஸ்துமஸ் (மரபுவழி)
- சனவரி 12 - வாயிலார் நாயனார் குருபூசை
- சனவரி 12 - சுவாமி விவேகானந்தர் பிறந்தநாள்
- சனவரி 14 - போகிப் பண்டிகை
- சனவரி 15 - தைப்பொங்கல்
- சனவரி 16 - திருவள்ளுவர் ஆண்டு 2042 பிறப்பு
- சனவரி 16 - மாட்டுப் பொங்கல்
- சனவரி 17 - காணும் பொங்கல்
- சனவரி 20 - தைப்பூசம்
- சனவரி 24 - சண்டேசுவர நாயனார் குருபூசை
- சனவரி 26 - இந்தியக் குடியரசு நாள்
- சனவரி 26 - ஆஸ்திரேலியா நாள்
- சனவரி 30 - மகாத்மா காந்தி நினைவு நாள்
- சனவரி 30 - உலக தொழுநோய் ஒழிப்பு நாள்

## நிகழ்வுகள்

## இறப்புகள்
- அரியான்பொய்கை செல்லத்துரை, ஈழத்துக் கலைஞர்
- சனவரி 24 - பீம்சென் ஜோஷி, இந்துஸ்தானி இசைப் பாடகர் (பி. 1922)

---
# நாவல் (நூல்)



**நாவல்** என்பது ஜெயமோகன் எழுதிய ஒரு கோட்பாட்டு நூல். 1991 ஆம் ஆண்டு மடல் பதிப்பகம் இதை வெளியிட்டது. நாவல் என்ற கலைவடிவத்தை வடிவநோக்கில் வரையறுத்து எழுதப்பட்ட முதல் தமிழ் நூல் இது. இதற்கு முன்னோடியாக கைலாசபதி எழுதிய நாவல்கலை என்ற நூலைச் சொல்லலாம். இந்நூல் கிழக்கு வெளியீடாக வந்துள்ளது  

## உள்ளடக்கம்
ஜெயமோகன் தமிழில் நாவல்கள் என்று சொல்லப்படும் நூல்களை பல வகைகளாக பிரிக்கிறார். தொடர்கதைகளை நீள்கதைகள் என்று வரையறைசெய்கிறார். குறுநாவல்கள் சிறுகதையின் வடிவத்தை சற்று நீட்டி எழுதப்படுபவை. நாவல் என்பது விரிந்த காலப்பின்னணியும் பலகிளைகளாக விரியும் தரிசனமும் கொண்ட ஒரு பெரும் தொகுப்புவடிவம் என்கிறார். நாவலின் வடிவம், தரினம் ஆகியவற்றை விரிவாக வரையறுக்கும் ஜெயமோகன் அந்த கோணத்தில் தமிழில் உள்ள நாவல்களை தரவரிசைப்படுத்தி விவாதிக்கிறார்
# 1829



**1829** (**(MDCCCXXIX**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்).  

## நிகழ்வுகள்
- மார்ச் 22 - ஒட்டோமான் பேரரசிடம் இருந்து கிரேக்கம் விடுதலை பெற்றது. கிரேக்கத்துக்கான எல்லைகளை மூன்று வல்லரசுகளான பிரித்தானியா, பிரான்ஸ், ரஷ்யா ஆகியன வரையறுத்தன.
- மார்ச் 31 - எட்டாம் பயஸ் 253வது போப்பாண்டவர் ஆனார்.
- ஏப்ரல் 13 - பிரித்தானிய நாடாளுமன்றம் ரோமன் கத்தோலிக்கர்களுக்கு மத உரிமை அளித்தது.
- ஏப்ரல் 25 - மேற்கு அவுஸ்திரேலியாவில் சார்ல்ஸ் ஃபிரெமாண்டில் சலேஞ்சர் என்ற கப்பலில் வந்து தரையிறங்கி சுவான் ஆற்று குடியேற்றத்தை ஆரம்பித்தார்.
- மே 6 - அக்கார்டியன் இசைக்கருவிக்கு சிரில் டாமியன் காப்புரிமம் கோரினார். மே 23 இல் காப்புரிமம் தரப்பட்டது.
- சூன் 3 - மேற்கு ஆஸ்திரேலியாவில் சுவான் ஆற்றுக் குடியேற்றத் திட்டம் (பின்னர் இது பேர்த், பிரீமெண்டில்]]) ஆரம்பிக்கப்பட்டது.
- சூலை 23 - ஐக்கிய அமெரிக்காவில் வில்லியம் ஒஸ்டின் பேர்ட் முதலாவது தட்டச்சியந்திரத்தைக்கான காப்புரிமத்தைப் பெற்றார்.
- செப்டம்பர் 14 - ஒட்டோமான் பேரரசு ரஷ்யாவுடன் அமைதி உடன்படிக்கையில் கையெழுத்திட்டது. ரஷ்ய-துருக்கியப் போர் முடிவுக்கு வந்தது.
- டிசம்பர் 4 - இந்தியாவில் உடன்கட்டை ஏறல் சடங்கு ஆங்கிலேயர் ஆட்சியில் சட்டத்துக்கு எதிரானதாக ஆக்கப்பட்டது.

## பிறப்புகள்
- செப்டம்பர் 3 - அடோல்ஃப் இயூஜின் பிக், செருமானிய மருத்துவர் (இ. 1901)
- சைகுத் தம்பி ஞானியார் சாஹிப், சூபிக் கலைஞர் (இ. 1888)
- வைமன் கு. கதிரவேற்பிள்ளை, ஈழத்து நீதிபதி, அகராதி தொகுத்தவர் (இ. 1904)

## இறப்புகள்
- பாடுவார் முத்தப்பர், சிற்றிலக்கியப் புலவர் (பி. 1767)
- பெப்ரவரி 21 - ராணி சென்னம்மா, இந்திய விடுதலைப் போராட்ட வீராங்கனை (பி. 1778)

## 1829 நாட்காட்டி
# புனத்தில் குஞ்ஞப்துல்லா

மலையாள நவீன இலக்கியவாதிகளில் முக்கியமானவர் **புனத்தில் குஞ்ஞப்துல்லா** ஆவார். 1940 ஆம் ஆண்டில் கேரளத்தில் வடகர ஊரில் பிறந்தார். தொழில் ரீதியாக மருத்துவரான குஞ்சப்துல்லா மலையாள இலக்கியத்தில் புதுமையான பயிற்சியாளராக இருந்தார். அலிகட் பல்கலையில் மருத்துவர் பட்டம் பெற்றார். 1980இல் இவரது முதல் நாவலான *ஸ்மாரக சிலகள்* சாகித்ய அகாதமி விருதுபெற்றது. அதன்பின் புனத்தில் குஞ்ஞப்துல்லா மலையாளத்தின் முக்கியமான இலக்கியவாதியாக அறியப்ப்பட்டார்.  

## படைப்புகள்
- *ஸ்மாரகசிலகள்*
- *மருந்து*
- *பரலோகம்*
- *புனத்திலிண்டே நாவலுகள்*
- *கன்யாவனங்ஙள்*
- *நவகிரஹங்ஙளுடே தடவற*
- *நஷ்ட ஜாதகம் (சுயசரிதை)*

## மொழி பெயர்ப்புகள்
- *மீசான் கற்கள்* (குளச்சல் மு. யூசுப்) காலச்சுவடு பிரசுரம்
- *மஷ்ஹர் பெருவெளி* (குளச்சல் மு. யூசுப்) காலச்சுவடு பிரசுரம்
- *மருந்து* (சு. ராமன்) உயிர்மை பதிப்பகம்